stanford-oval/wikipedia huggingface dataset:
Bionic Woman (televisiosarja)
Juoni

San Franciscossa nuorena naispuolisena baarimikkona toimiva Jaime Sommers (Michelle Ryan) yrittää elättää pikkusiskoaan Beccaa heidän vanhempiensa kuoltua ennenaikaisesti. Jaime joutuu kuitenkin auto-onnettomuuteen ja hänen poikaystävänsä Will Anthros käyttää työpaikkansa salaista ja vasta kokeellista teknologiaa pelastaakseen tyttöystävänsä hengen.
Jaime huomaa nopeasti, ettei elämä ole normaalia häneen asennettujen bionisten jalkojen, oikean käden ja silmän kanssa.
Alkuvaikeuksien jälkeen Jaime menee työskentelemään hänen henkensä pelastaneeseen Berkut Group -organisaatioon.
Näyttelijät

| 0 | 1 | 2 |
| --- | --- | --- |
|  Michelle Ryan  | … |  Jaime Sommers   |
|  Miguel Ferrer  | … |  Jonas Bledsoe   |
|  Molly Price  | … |  Ruth Treadwell   |
|  Lucy Hale  | … |  Becca Sommers   |
|  Will Yun Lee  | … |  Jae Kim   |
|  Kevin Rankin  | … |  Nathan   |
|  Isaiah Washington  | … |  Antonio Pope   |
|  Katee Sackhoff  | … |  Sarah Corvus   |
Tuotanto

Vuonna 2002 USA Network kertoi valinneen Jennifer Anistonin uuteen The Bionic Woman -nimeä kantavan televisiosarjaan.  Projekti ei koskaan edennyt tuotantoon asti.
Vuonna 2006 NBC Universal ilmoitti herättävänsä Bionic Womanin eloon. Taisteluplaneetta Galactican vastaavana tuottajana tunnettu David Eick kiinnitettiin täysin uudennetun sarjan tuottajaksi.
The Hollywood Reporter kertoi tammikuussa 2007 NBC:n tilanneen tunnin mittaisen pilottijakson sarjalle. Myöhemmin toukokuussa NBC vahvisti tilanneensa ensimmäisen kauden.
Sarjaa kuvattiin kahdeksan jaksoa Vancouverissa vuonna 2007, kunnes käsikirjoittajien lakko laittoi sen tauolle. Myöhemmin ilmoitettiin, ettei sarjaa jatketa lakon loputtua.
Uudistetussa sarjassa on paljon eroavaisuuksia alkuperäiseen verrattuna. Alkuperäinen The Bionic Woman pohjautui Martin Caidinin romaaniin Cyborg ja siitä tehtyyn televisiosarjaan Kuuden miljoonan dollarin mies, eikä niihin ole oikeuksia uuden sarjan tuottajilla.
Aiheesta muualla

Bionic Woman (televisiosarja) Internet Movie Databasessa (englanniksi)
Bionic Woman TV.comissa (Arkistoitu – Internet Archive) (englanniksi)
Honda Motorcycle and Scooter India
Aiheesta muualla

Honda 2-wheelers to showcase 10 models at Auto Expo 2016 (24.1.2016) (englanniksi) (economictimes.indiatimes.com)
Brasilianpalisanteri

| Brasilianpalisanteri |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Palisanterit Dalbergia
Laji::  nigra
Kaksiosainen nimi
 Dalbergia nigra  (Vell.) Allemao ex Benth. 
Katso myös
   Brasilianpalisanteri Wikispeciesissä   Brasilianpalisanteri Commonsissa 
Infobox OKNimi-testi OKIUCN-testi OK: 
Brasilianpalisanteri (Dalbergia nigra) on trooppisissa sademetsissä kasvava puulaji. Se tunnetaan myös nimillä ruusupuu, jakaranda ja palisanteri. Brasilianpalisanteria on hakattu liikaa ja se on IUCN:n luokittelussa vaarantunut laji. Nykyisin CITES-sopimus kieltää lajin kaupallisen käytön kokonaan.
Ulkonäkö ja koko

Brasilianpalisanteripuut voivat kasvaa 40 metrin korkuisiksi, ja rungon halkaisija voi olla yli metrin. Puuaineksen väri vaihtelee punaisesta violettiin ja suklaanruskeaan, ja sitä kirjovat epäsäännölliset tummat juovat.
Levinneisyys

Brasilianpalisanteri kasvaa luontaisena Etelä-Amerikassa, etenkin Brasiliassa (tarkemmin Bahian, Espírito Santon, Minas Geraisin, Rio de Janeiron ja São Paulon osavaltioiden rannikkosademetsissä).
Käyttö

Brasilianpalisanteria käytettiin sorvaukseen (esimerkiksi kynttilänjalkoihin), puisiin shakkilautoihin, parkettiin, huonekaluihin, ruokailuvälineisiin (esimerkiksi puisiin kulhoihin ja lautasiin), koriste-esineisiin (esimerkiksi pienoisveistoksiin) ja soittimiin. Sitä on pidetty yhtenä parhaista puulajeista soitinten rakentamisessa.
Brasilianpalisanterin puuainesta
Bolometrinen kirkkaus

Bolometrinen kirkkaus tarkoittaa kaikkea tähdestä tulevaa säteilyä, johon on laskettu yhteen säteily kaikilta sähkömagneettisen säteilyn aallonpituuksilta. Se on todellisesta luminositeetista laskettu tähden suuruusluokka Mbol. Bolometrinen kirkkaus on hieman vaikea määrittää, koska tähden koko säteilyä ei pystytä yleensä mittamaan. Bolometrinen kirkkaus voidaan arvioida väri-indeksistä CI tai B-V ja näennäisestä kirkkaudesta MV. Bolometrisen kirkkauden laskemisessa käytetään "bolometristä korrektiota" eli korjaustermiä BC (B.C.).
Laskukaava

Bolometrinen korrektio BC lasketaan tähden pintalämpötilasta seuraavasti
BC(Tstar) = -8.499*(log10(Tstar)-4)4 + 13.421*(log10(Tstar)-4)3 + -8.131*(log10(Tstar)-4)2 + -3.901*(log10(Tstar)-4) + -0.438
jolloin bolometrinen kirkkaus Mbol saadaan
Mbol_star = Mv_star + BC(Tstar)
kun
Mv_sun = 4.83
Brasilianpaimenkoira

| Brasilianpaimenkoira |
| --- | --- |

Avaintiedot
Alkuperämaa:   Brasilia
Alkuperäinen käyttö:  paimenkoira, laumanvartija
Nykyinen käyttö:  paimenkoira
Muita nimityksiä:  Ovelheiro Gaúcho, Gaúcho Shepherd, Brazilian Gaucho Sheepdog, Brazilian Collie
FCI-luokitus:  ei FCI-rotu CBKC: ryhmä 11
Ulkonäkö
Säkäkorkeus:  55–65 cm
Väritys:  kaikki sallitaan
Brasilianpaimenkoira (ovelheiro gaúcho) on brasilialainen koirarotu. Se tunnetaan myös nimillä brasiliancollie ja gauchonpaimenkoira. Sitä ei ole tunnustettu FCI:ssä, mutta Brasilian kennelliitossa se kuuluu ryhmään 11 (FCI:n ulkopuoliset rodut).
Ulkomuoto

Brasilianpaimenkoira muistuttaa ulkoisesti bordercollieta. Sen karvapeite ole kovin pitkä ja kaikki värit sallitaan. Säkäkorkeus vaihtelee 55–65 cm välillä..
Luonne ja käyttäytyminen

Rotu on älykäs, kestävä ja nopea oppimaan eikä se ole aggressiivinen karjalle. Se on hyvin kestävä ja ketterä, minkä vuoksi se on ihanteellinen harrastuskoira. Se on tuntemiaan ihmisiä kohtaan ystävällinen ja sävyisä. Se ei ole aggressiivinen eikä hyökkää tunkeilijan kimppuun, mutta se varoittaa uhkaavasta vaarasta, minkä vuoksi se haukkuu jokaista outoa ääntä. Se on brittiläisiä kantarotujaan nopeampi. Eräs muunnos joka on saatu aikaan risteyttämällä rotuun saksanpaimenkoiraa on tavallista älykkäämpi, mutta sillä on taipumusta hyökätä pienempien eläinten kimppuun.
Alkuperä

Brasilianpaimenkoira on Pampan gauchojen koira, joka kehittyi Rio Grande do Sul'n alueella. Se polveutuu collie-tyyppisistä paimenkoirista, kuten bordercolliesta ja colliesta, sekä alueen alkuperäisistä koirista, joita oli käytetty paimentamiseen löytöretkeilijöiden saapumisesta lähtien. Sitä käytettiin ja käytetään edelleen lampaiden ja muiden eläinten paimennukseen sekä niiden vartiointiin ja yleiseen työskentelyyn gauchojen maatiloilla.
Käännös suomeksi
Brasilianportugali

| Brasilianportugali |
| --- | --- |
 Brasilianportugalin murteet
Oma nimi:  português brasileiro
Tiedot
Alue:   Brasilia
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet iberoromaaniset kielet portugalin kieli
ISO 639-3:  –
 Ohje 
Brasilianportugali on Brasiliassa käytettävä portugalin kielen murre. Sitä puhuu Brasiliassa 210,4 miljoonaa ihmistä. Lisäksi sitä puhuvat maahanmuuttajat ja heidän jälkeläisensä erityisesti Kanadassa, Yhdysvalloissa, Portugalissa ja Japanissa. Myös Brasilian portugali jakautuu useisiin eri murteisiin, jotka ovat kaikki keskenään ymmärrettäviä.
Puhuttua brasilianportugalia
Portugalissa asuvat portugalin kielen puhujat ymmärtävät Brasilian portugalia yleensä ongelmitta. Brasilialaisilla voi kuitenkin olla ongelmia Portugalissa puhuttavan portugalin ymmärtämisessä pääasiassa ääntämiserojen takia.
Brasilianportugalin ja portugalinportugalin välinen ero on suunnilleen yhtä iso kuin englannin englannin ja amerikanenglannin välillä. Suurimmat erot Brasilian portugalilla ja Portugalin portugalilla ovat ääntämisessä ja sanastossa.
Kielioppi

Sinuttelu/teitittely eroaa hieman: euroopanportugalissa käytetään muotoja tu, você ja o senhor/a senhora joista tu-muotoa käytetään yleensä hyvien ystävien, ja nuorison kesken, você-muotoa käyttävät esimerkiksi kollegat keskenään työpaikalla ja o senhor/a senhora muotoa käytetään yleisesti teitittelynä. Brasilianportugalissa tu-muotoa ei käytetä lainkaan, sen on korvannut täysin você-muoto ja teitittely on harvinaisempaa.
Sanasto

Sanasto on suurimmilta osin sama, mutta myös siinä on joitakin eroja Portugalin ja Brasilian välillä. Brasilian portugalissa on muun muassa joitakin lainasanoja, joita muualla puhutussa portugalissa ei esiinny. Myös 1900-luvun uusien keksintöjen nimet eroavat yleensä toisistaan. Lainasanoja on saatu muun muassa tupi-guaraní-kielistä ja espanjasta.
| Brasilia | Portugali | suomeksi |
| --- | --- | --- |
| Café da manhã | Pequeno almoço | aamiainen |
| Legal | Fixo / giro | cool |
| Ônibus | Autocarro | bussi |
| Trem | Comboio | juna |
| Suco | Sumo | mehu |
| Xícara | Chávena | teekuppi |
| Sorvete | Gelado | jäätelö |
Lähde:
Oikeinkirjoitus

Oikeinkirjoituserojakin on, esimerkiksi brasilianportugalissa portugalin sana directório kirjoitetaan diretório. Brasiliassa sanojen kirjoitusasu on lähempänä lausuntaa, ja useista sanoista on pudotettu ääntymättömiä konsonantteja. Brasilian ja Euroopan Portugalin eroja pyritään häivyttämään Acordo Ortográfico da Língua Portuguesa de 1990 -sopimuksella, joka muutti kaikissa sopijamaissa käytettyä oikeinkirjoitusta pääasiassa foneettiseen (Brasilian) suuntaan.
Portugalin ja Brasilianportugalin oikeinkirjoituksen säännölliset erot. *(tähti) silloin, kun sanalla on olemassa säännönmukaisesti poikkeava brasilialainen oikeinkirjoitusasu.
Seuraavat ohjeet pätevät näissä tapauksissa:
Portugalin gu ja qu kirjoitetaan Brasiliassa silloin kun u äännetään gü ja qü.
aguentar* > agüentar
cinquenta* > cinqüenta
Portugalin -cc- ja -cç- kirjoitetaan Brasilian normissa yksinkertaisena c:nä ja ç:nä.
accionista* > acionista
fracção* > fração
Portugalin -ct- kirjoitetaan Brasiliassa yksinkertaisena t:nä.
atractivo* > atrativo
edicto* > edito
)Ääntämisen vuoksi Portugalin -pç- ja -pt- vaihtuvat Brasiliassa ç:ksi ja t:ksi
excepção* > exceção
óptimo* > ótimo
Ääntämisen vuoksi Portugalin välikonsonantti -b- putoaa Brasiliassa.
subdito* > súdito
Portugalin -eia kirjoitetaan Brasiliassa -éia.
ideia* > idéia
geleia* > geléia
Painon vuoksi Portugalin -oo- kirjoitetaan Brasiliassa sirkumfleksilla -ôo-.
voo* > vôo
Painon vuoksi suljetut Portugalin -é- ja -ó- kirjoitetaan Brasiliassa sirkumfleksilla.
ténis* > tênis
económico* > econômico
Portugalissa kirjoitetaan vuodenaikojen ja kuukausien nimet isoin alkukirjaimin, kun ne Brasiliassa kirjoitetaan pienin alkukirjaimin.
Outono* > outono
Abril* > abril
Sanajärjestys vaihtelee myös jonkin verran:
Portugali: Chamo-me... > Minun nimeni on...
Brasilia: Eu me chamo...

Portugali: Onde moras (tu)? > Missä asut?
Brasilia: Onde você mora?
In America

| In America |
| --- | --- |

Ohjaaja:  Jim Sheridan
Käsikirjoittaja:   Jim Sheridan  Naomi Sheridan  Kirsten Sheridan 
Tuottaja:   Jim Sheridan  Arthur Lappin 
Säveltäjä:   Gavin Friday  Maurice Seezer 
Kuvaaja:  Declan Quinn
Leikkaaja:  Naomi Geraghty
Pääosat:   Samantha Morton  Paddy Considine  Sarah Bolger  Emma Bolger  Djimon Hounsou 
Valmistustiedot
Valmistusmaa:  Irlanti, Yhdistynyt kuningaskunta Yhdysvallat
Tuotantoyhtiö:   Fox Searchlight Pictures  Hell's Kitchen  East of Harlem Limited  20th Century Fox 
Levittäjä:  Fox Searchlight Pictures Netflix
Ensi-ilta:  2002
Kesto:  101 min
Alkuperäiskieli:  englanti espanja iiri
Aiheesta muualla
IMDb 
Elonet
AllMovie
Infobox OKNimi-testi OK: 
In America (In America) on vuonna 2002 ensi-iltansa saanut irlantilaisen Jim Sheridanin ohjaama draamaelokuva. Sheridanin ja hänen kahden tyttärensä yhdessä käsikirjoittama tarina on osittain omaelämäkerrallinen ja kertoo irlantilaisperheen vaiheista New Yorkiin muuttavina siirtolaisina 1980-luvun alussa.
Bobby Ryan

| Bobby Ryan |
| --- | --- |

Henkilötiedot
Syntynyt: 17. maaliskuuta 1987 (ikä 37) Cherry Hill, New Jersey, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  97 kg
Pelinumero:  6
Pelaajaura
Pääsarjaura:  2007–2021
Aik. seurat:  Anaheim Ducks (NHL)   Ottawa Senators (NHL)   Detroit Red Wings (NHL)
NHL-varaus:  2. varaus, 2005 Mighty Ducks of Anaheim
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Vancouver 2010 | jääkiekko |  |
Ryan Anaheimin peliasussa.
Ryan Moran peliasussa vuonna 2012.
Bobby Ryan (syntymänimeltään Robert Shane Stevenson, s. 17. maaliskuuta 1987 Cherry Hill, New Jersey, Yhdysvallat) on yhdysvaltalainen entinen jääkiekkoilija.
Ryan on pelipaikaltaan oikea laitahyökkääjä ja hän laukoo oikealta.
Ura > Maajoukkueura

Lisäksi Ryan edusti Yhdysvaltoja vuoden 2006 nuorten maailmanmestaruuskilpailuissa. Ryan valittiin edustamaan Yhdysvaltoja vuoden 2010 Vancouverin olympialaisiin, joissa hän teki 6 ottelussa tehot 1+1=2 ja voitti olympiahopeaa.
Tausta

Bobby Ryan syntyi New Jerseyn osavaltiossa Cherry Hillissä nimellä Robert Shane Stevenson. Hänen vanhempansa ovat Bob ja Melody. Koko perhe pakeni New Jerseystä Kaliforniaan isän saadessa syytteen tappoyrityksestä ja he vaihtoivat sukunimensä Stevensonista Ryaniksi. Bob pahoinpiteli Melodya, mutta sai anteeksi ja perhe pysyi koossa. Valtion poliisi pidätti Bobin rynnäkössä perheen asuntoon Los Angelesissa, ja hän sai neljän vuoden vankeustuomion. Nykyisin perhe on jälleen yhdessä.
Bridgeton (New Jersey)

| Bridgeton |
| --- | --- |

Valtio:  Yhdysvallat
Osavaltio:   New Jersey
Piirikunta:  Cumberland
Pinta-ala:  
 – Kokonaispinta-ala:  16,82 km²
 – Josta vettä:  0,69 km² 
Väkiluku (2020):  27 263
 – Väestötiheys:  1620 as./km²
 
 http://www.cityofbridgeton.com 
Infobox OKVirheellinen NIMI-arvo: 
Bridgeton on kaupunki New Jerseyn osavaltiossa, Yhdysvalloissa. Sen väkiluku oli 27 263 vuonna 2020. Kaupunki toimii Cumberlandin piirikunnan hallintokeskuksena.
Väestö

Vuonna 2020 Bridgetonin 27 263 asukkaasta valkoisia oli 53,3 %, mustia 33,2 % ja aasialaisia 0,6 %. Vuonna 2019 46,6 % asukkaista puhui kotonaan jotain muuta kieltä kuin englantia ja 21,4 % asukkaista oli syntynyt ulkomailla.
Kuvia kaupungista

Bridgetonin keskustaa.
Cumberlandin piirikunnan oikeustalo.
Aiheesta muualla

Kuvia tai muita tiedostoja aiheesta Bridgeton (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Honda Magna

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Honda Magna on japanilaisen Hondan vuosien 1982 ja 2003 välillä valmistama custom-tyyppinen moottoripyörä.
Ensimmäisen sukupolven Honda Magna VF750C (vuodet 1982–1986)

Vuoden 1982-mallinen Honda VF750C eli V45 Magna oli saatavilla joko candynpunaisena tai candynsinisenä. Maalattuja osia olivat polttoainetankki ja sivuposket. Ajovalo, mittaristo ja lokasuojat olivat kromattuja. Etujarru oli kaksimäntäinen, TRAC anti-dive-järjestelmällä varustettu tuplalevyjarru. Moottori oli 748 kuutiosenttimetrinen, 16-venttiilinen, nestejäähdytteinen, kahdella kannen yläpuolisella nokka-akselilla varustettu 16-venttiilinen V4-moottori. Voimansiirtona oli 6-vaihteinen vaihdelaatikko ja kardaaniveto. Kytkin oli nestetoiminen.
Vuoden 1983 V45 Magna oli saatavana joko punaisena tai mustana.
Tiedot
Moottori: 16-venttiilinen DOHC, 90 asteen V4.
Iskutilavuus: 748 kuutiosenttimetriä
Vaihteisto: 6-nopeuksinen
Istuinkorkeus: 759 mm
Toisioveto: Kardaaniakseli
Jäähdytys: termostaatilla ja puhaltimella varustettu nestejäähdytys
Jarrut: Etu: Kaksilevyiset, 2-mäntäiset levyjarrut Taka: Rumpujarru
Toisen sukupolven Honda Magna VF700C and VF750C (vuodet 1987–1988)

Vuosien 1987 ja 1988 Honda VF750C moottoripyöriä kutsuttiin nimellä Super Magna. Vuonna 1987 valmistettiin pääasiassa 700 kuutiosenttimetrin moottorilla varustettuja Super Magnoja joiden moottori tuotti 63 kilowattia/9500 rpm, ja vääntöä 67 Nm/7500 rpm. Vuonna 1987 valmistettiin myös joitain satoja kappaleita 750-kuutioisella moottorilla varustettuja Super Magnoja Kanadan vientiin. Näissä pyörissä oli muista Super Magnoista poiketen kilometrimittaristo mailimittarin sijaan. Vuonna 1988 Magnojen moottoritilavuus suurennettiin takaisin alkuperäiseen kokoon, 748 kuutiosenttimetriä. Suurin osa 1988-mallisista Super Magnoista valmistettiin Hondan USA:n tehtailla Marysvillessa, Ohiossa.
Vuoden 1987 Magnan sai joko punaisena tai sinisenä. Alaspoileri oli mattamusta. 
Vuoden 1988 mallia sai joko punaisena tai mustana ja alaspoileri oli maalattu muun pyörän väriseksi.
Tiedot:
Moottori: 16-venttiilinen DOHC, 90 asteen V4.
Iskutilavuus: 700 tai 748 kuutiosenttimetriä
Kaasuttimet: 4 kpl 34 millimetrisiä Mikuni-kaasuttimia
Sytytys: Elektroninen, kärjetön
Vaihteisto: 6-nopeuksinen
Paino: 243 kg
Istuinkorkeus: 706 mm
Toisioveto: Kardaaniakseli
Jäähdytys: termostaatilla ja puhaltimella varustettu nestejäähdytys
Jarrut: Etu: Yksilevyinen, 2-mäntäinen levyjarru Taka: Rumpujarru
Kiihtyvyys:3,5s/100km/h
Kolmannen sukupolven VF750C (vuodet 1994–2003)

Kolmannen sukupolven Honda Magnan moottorina käytettiin VFR750:stä peräisin olevaa, mutta hieman muunneltua moottoria. Mm. kampiakseli vaihdettiin erilaiseen ja kaasutin oli pienempi. Moottoriin lisättiin kromia ja pakoputkistoksi tuli 4-into-4-tyyppinen, kromattu putkisto. Istuinkorkeus pidettiin edelleen aiempien vuosien mallien mukaisesti erittäin matalana ja kuten Super Magnastakin, pyörästä saa yksipaikkaisen irrottamalla takasatulan. Vaihteisto muutettiin 5-nopeuksiseksi ja toisiovedoksi tuli kardaanin sijaan ketjuveto. Muutoksilla saatiin aikaan parempi keskialueen vääntö ja laajempi tehoalue.
Tiedot:
Moottori: 16-venttiilinen DOHC, 90 asteen V4.
Tilavuus: 748 kuutiosenttimetriä
Puristussuhde: 10.8:1
Kaasuttimet: 4 kpl 34 millimetrisiä Mikuni-kaasuttimia
Vaihteisto: 5-nopeuksinen
Sytytys: Elektroninen, kärjetön
Toisioveto: O-rengasketju
Jarrut: Etu: 2-mäntäinen jarrusatula, 315 millimetrin jarrulevy Taka: Rumpujarru
Istuinkorkeus: 711 mm
Paino: Kuivapaino 229 kg
Kiihtyvyys: 12.71 s/402 m, loppunopeus 165.6 km/h
1987 Honda Super Magna, Kanadan vientimalli
1999 Honda Magna
Breuil-Cervinia

Breuil-Cervinia
Breuil-Cervinia
Breuil-Cervinia, lyhyemmin Cervinia, on kylä Valtournenchen laaksossa Italian pohjoisosassa. Kylä sijaitsee kuuluisan Matterhornin juurella, sen lounaispuolella. Cervinian kylä on 2 000 – 2 050 metrin korkeudessa. Se kuuluu Valtournenchen kuntaan.
Talviurheilukeskus

Cervinia on Alppien korkeimmalla sijaitsevia hiihtokeskuksia. Yhdessä sveitsiläisen Zermattin kanssa se muodostaa ison hiihtoalueen, jonka korkein alue on Klein Matterhornin ympärillä. Cervinian puolen laskettelurinteiden korkeusero on parhaimmillaan lähes 2 400 metriä, Gobba Di Rollinilta (3 899 metriä) Valtornencheen (1 524 metriä). Rinteen pituudeksi voidaan määritellä jopa 22 kilometriä.
Hiihdon jälkeiseen aikaan Cerviniassa on tarjolla muun muassa keilausta, luistelua sekä elokuvateatteri. Koska kylä sijaitsee Alppien eteläisellä puolella, aurinko paistaa ja lämpötila nousee suhteellisen korkealle talvellakin.
Aiheesta muualla

Kuvia tai muita tiedostoja aiheesta Breuil-Cervinia Wikimedia Commonsissa
Biobíon alue

Alue Chilen kartalla punaisella, pääkaupunki on merkitty suurennettuun karttaan ympyrällä.
Biobíon alue on yksi Chilen viidestätoista hallinnollisesta alueesta. Sen virallinen järjestysnumero on VIII. Alue muodostuu neljästä maakunnasta: Arauco, Biobio, Concepción ja Ñuble. Sen pääkaupunki on Concepción. Vuoden 2017 väestönlaskennassa alueella oli 2 037 414 asukasta. Sen pinta-ala on 37 063 neliökilometriä.
Biobíon alueella on paljon vesivoimaa, Biobío- ja Laja-joissa on vesivoimalat. Alueella on istutettuja havumetsiä. Alueen tärkeät elinkeinot ovat metsäteollisuus, tuotantoteollisuus ja kalastus.[lähde? ]
Bobby Sands

Robert Gerard "Bobby" Sands (iiriksi Roibeárd Gearóid Ó Seachnasaigh, 9. maaliskuuta 1954 Newtownabbey, Pohjois-Irlanti – 5. toukokuuta 1981 Downin kreivikunta, Pohjois-Irlanti) oli  Väliaikaisen IRA:n aktivisti, joka tuli kuuluisaksi vankeustuomionsa aikana vuonna 1981 yli kaksi kuukautta kestäneestä nälkälakostaan, jonka tarkoituksena oli vaatia IRA-vangeille poliittisen vangin statusta. Sands menehtyi nälkälakkonsa seurauksena Lisburnin kaupungin lähistöllä sijainneessa Mazen vankilassa. Sitä ennen hänet oli valittu Yhdistyneen kuningaskunnan parlamentin alahuoneen jäseneksi.
Varhaiset vuodet

Katoliseen perheeseen syntynyt Sands kasvoi Belfastin esikaupunkeihin kuuluvassa protestanttienemmisöisessä Newtonabbeyssä. Hän joutui jo lapsena kokemaan protestanttien taholta syrjintää ja ahdistelua. Peruskoulun jälkeen Sands opiskeli rakennusalaa, mutta joutui jättämään työharjoittelupaikkansa Ulster Defence Association -järjestön jäseniltä saamiensa väkivaltaisten uhkausten vuoksi. Vuonna 1972 hänen vanhempiensa kotiin hyökättiin ja he joutuivat muuttamaan köyhälle katolisten asuinalueelle. Tapahtumien johdosta Sands päätti samana vuonna liittyä IRA:n jäseneksi.
Toiminta IRA:ssa

Sands pidätettiin ensimmäisen kerran jo lokakuussa 1972. Hän sai viiden vuoden tuomion neljän käsiaseen hallussapidosta ja vapautui huhtikuussa 1976. Samana syksynä Sandsiä syytettiin osallisuudesta pommi-iskuun ja ampumavälikohtaukseen, mutta todisteita tuomioon ei ollut. Yksi ampumatapauksessa käytetyistä aseista löydettiin kuitenkin myöhemmin Sandsin autosta, ja hänet tuomittiin 14 vuoden vankeusrangaistukseen. Vankilavuosinaan Sands innostui kirjoittamisesta. Hän kirjoitti runoja sekä artikkeleita IRA:n sanomalehteen.
Nälkälakko, valinta parlamenttiin ja kuolema

Vuonna 1976 alkaneet vankien protestit laajenivat maaliskuussa 1981 nälkälakoksi, johon myös Sands osallistui. Huhtikuussa hänet valittiin parlamenttiin täytevaaleissa, jotka järjestettiin yhden alahuoneen jäsenen kuoltua sydänkohtaukseen. Pohjois-Irlannin työväenpuolueen luovuttua omasta ehdokkaastaan Sandsin hyväksi hän voitti noin tuhannella äänellä vastassaan olleen Ulster Unionist Partyn jäsenen. Sandsin valinnan jälkeen Britannian parlamentti sääti lain, joka esti yli vuoden mittaista vankeusrangaistusta kärsivien asettumisen ehdokkaaksi.
Bobby Sands kuoli Mazen vankilassa 5. toukokuuta 1981 66 päivän nälkälakon jälkeen. Hän ehti olla parlamentin jäsenenä 25 päivää. Sandsin lisäksi vuoden 1981 nälkälakossa kuoli yhdeksän muuta vankia. Belfastissa järjestettyihin Sandsin hautajaisiin osallistui yli 100 000 ihmistä. Hänen kuolemansa aiheutti levottomuuksia Pohjois-Irlannin lisäksi myös useissa muissa paikoissa: Milanossa 5 000 opiskelijaa osallistui mielenosoitukseen, jossa muun muassa poltettiin Britannian lippuja. Myös Pariisissa järjestettiin tuhansia ihmisiä kerännyt mielenosoitus. Belgian Gentissä Britannian konsulaatti joutui hyökkäyksen kohteeksi, ja Oslossa kuningatar Elisabeth II:sta heitettiin tomaateilla. Mielenilmauksia oli myös muun muassa Portugalissa, Yhdysvalloissa ja Israelin palestiinalaisalueilla. Myös ANC:n johtajan Nelson Mandelan kerrotaan aloittaneen nälkälakon Sandsin innoittamana.